open-index/open-wikipedia-markdown huggingface dataset:
Regiarungsbeziak

In Deitschland is a **Regiarungsbeziak** da Beziak vo oana oigmoanan Landesmiddlbeheade, wo ressortvaschiadane Afgom bindlt wern. De Beheade wiad vum Regiarungspresidentn gleidt und hoasst sejm Regiarungspresident (historisch), Regiarungspresidium (in Bodn-Wiattmbeag, Hessn), Regiarung (Bayern) oda Beziaksregiarung (in Nordrhein-Westfalen). Regiarungsbeziak gibts ned in oin Bundesländan.

Da Freistoot Bayern hod siem Regiarungsbeziake, de aa deckungsgleich mid de Beziake san:

# Middlfrankn (Ansbach)
# Niedabayern (Landshuad)
# Obabayern (Haptstod is Minga)
# Obafrankn (Bareid)
# Obapfoiz (Rengschburg)
# Schwobm (Augschburg)
# Untafrankn (Wiazburg)

## Literatua

* Jörg Bogumil, Steffen Kottmann: *Verwaltungsstrukturreform – die Abschaffung der Bezirksregierungen in Niedersachsen.* Schriftenreihe der Stiftung Westfalen-Initiative, Band 11. Ibbenbürener Vereinsdruckerei: Ibbenbüren 2006. ISBN 3-932959-48-5. Link.

## Im Netz
Bruneck

**Bruneck** isch dr Hauptort fan Puschtotål. Dozui ghearn die Fraktionen Reischa, Stegn, St. Georgn, Dietnhoam und Aufhofn.
Durch die Stod fließt die Rienz, de in Prixn inen Eisock mündit.
Seit noigschtn gibs a Außnstelle va do Freien Universität Bozen, wo man u. a.Tourismusmanagement studiern konn.

S Zentrum va Bruneck bildit die Stodgosse, de im Hochmittlolto ums Schloss Bruneck dummidum entstondn isch. Wo man heint die "Flaniermeile", in Grobn findt, wor fria die Stodmauer, va der lei die vier Tore ibrig gibliebm sein.
In do Stodgosse findn sich viele Gschäftlan, a poor internationale Marken homm sich sem a nieder glossn. Außerholb do frian Stodmauon gibs die Obostod, va der is Zentrum die Pfarrkirche va Bruneck und s Palais Sternbach bildn.

## Im Netz

* Puschtertoler Bauernbreatl
* Bruneck
Reischa

**Reischa** (amtli: Reischach; ital.: *Riscone*) isch a Fraktion va der Gmoa Bruneck im Puschtertol. Reischa liegt auf an Plateau im Sidn va Bruneck auf ana Heach va 950 Meta iber der Adria (rund 120 m iber der Innenstod) am Fuaß van Berg Kronplotz.

Da Kronplotz is a tourischtischa Magnet. Do gibts aa a Seilbahn auffi.
Wassabuag am Inn

**Wassabuag am Inn** (amtli: **Wasserburg a.Inn**) is a Stod 55 Kilometa estli vo Minga. Beriahmt iss, wei da Inn se in ana Siem-Ochtl-Schleifn um de Stod umawindt, bis a vo Sidn heakemad wieda noch Noadn weidafliaßt.

De Stod is 1137 vom Hallgrafn Englbert grindt worn, nochdem ea sein Schdammsidz vo Limbuag ins heiddige Wassabuag valegd hod. Friahra woa de Stod a wichdiga Umschlogblodz im Soizhondl. Domois is des Soiz vo Reichahoi mi'm Ochsnkarrn noch Wassabuag brochd und vo do aus mi'm Schiff af'm Inn weidadransbordiad worn. Wia donn de Soleleidung vo Reichahoi noch Rosnheim baud worn is, woas mi'm Soizhondl voabei.

Wassabuag am Inn is da Sitz vo da gleichnamign politischn Stodgmoa Wassabuag am Inn. Zu da politischn Gmoa ghean no de foingdn eingne Orte:

De Stod sejba hod foingde Stodtei, de wo siedlungsorganisch de Stod ausmocha:

De politische Gmoa hod 12.846 Eihwohna (2015). Friaha bis zua Landkroasgebietsreform in Bayern anno 1971 woa Wassabuag da Sitz vom Landkroas Wassabuag. Iatz liegt de Stod im neadlichn Tei vom Landkroas Rousnam.

In Wassabuag san zwoa bekonnte regionaje Muichvaoabata dahoam. Nämli de Firma Meggle, de wo wenga eanam Kraitabutta bekonnt is, und de Firma Bauer, de se mid iahm Joghurt an Nam gmocht hod.

Spoatli is Wassabuag bekonnt, wei de Damen-Basketboimonnschoft aktuej (2007) Deitscha Moasta is und es aa scho de drei Joar dovoa, nämli 2004, 2005 und 2006, woa.

## Im Netz

* http://www.wasserburg.de
* http://www.basketball-wasserburg.de
Igl

Da **Igl** keat za de Spoviecha und es gibt uma 25 Artn wödweid fa eam. In Eiropa gibts drei Artn: en Braunbrustigl, en Weißbrustigl und en Wanderigl. A Igl hot 6000 bis 8000 Stachln am ganzn Köaba vateild. Er hot 36 bis 40 schoafe Zend, wiad umara 30 Zentimeta lang und wiad oanadhoib Kilo schwa. Da grouße Rattnigl ka sogoa bis zwoa Kilo schwa wean.

## Nahrung

Da Igl is a Fleischfressa, der wo se vo Schneckn, Wiaman, Raubn und an so an Zeig ernährd. Wos erstaunlich vian Igl is, dass er söbsd a Kreizotta fressn ko. D'Igln segd ma meisdns aufd Nochd, wei mehra Schneckn do san.

Es gibd a sogenonnte "Iglstation", wo a boa Leid de Iglbabys afzoingd. De gloana weand no mid Kotznmile gfuadad und de gressan Igl kinnan scho söwa dringa und fressn, zum Beispiel Rüaoa mid Kotznfuada.

## Verteidigung

Bei Gefoa roid er se zam, do kinnand na dann seine Feind, wia da Fuchs, da Iltis oda da Dachs, nimma gscheid ogreifa. Wos dann gfehrlich wiad, is a Raubvogl oda d'Audos. Er kann se zwar zamroin, owa des hejft eam dann a nix mea.
Ramones

Di **Ramones** woan a Musigruppn aus New York City, in die USA. Si götn als Prototüp von da Punkbänd, obwui des Woat *[[Punk]]* eigentli eascht späta im Zusommenhong mit aner britischn Subkultur enstondn is. Sie hobn in Mitte von die 1970er eigentli eher unobsichtli a neige Musirichtung gschoffn, wals die domois produzierte Rockmusi im Zeitoita von Pink Floyd und Led Zeppelin net austehn hobn kennan. Ihre Musi orientiert si an anige wenige Vorbüda, wie zum Beispui The Who, die Kinks, die Beach Boys, die Stooges, MC5 undn amerikanischn Rock'n'Roll da 1950er Joa. Tüpisch woan anfoche Harmonien und Struckturn, oba a es völlige föhn von Solos, Intros und Übageängan. Damit hobns quasi as komplette Gegental zu andere Musikrichtungan wie Art Rock, Progressive Rock oder Fusion erschoffn. Deswegn hobns ernare Liada aber immer extrem schnö und Laut gspüt, wos boid erna Markenzeichn wuadn is. Gleich anfoch wie die Komposition woan a die Texte, de wos sie oft wia die Reime von an Klankind angheat hobn, aba in Wirklichkeit genau auf die sozialn Probleme der 1970er Joa eingongen san.

## Im Netz
* offizelle Ramones Intanetseitn (auf Englisch)
* Info ibas Ramones Musical (Deitsch)
* Intanetseitn vom easchtn Ramones Museum in Berlin
Archäopteryx

Da **Archäopteryx** hot vua üwan Dam 130 Milliona Joar im Eadzeitoita Jura glebt. D'modeane Wissnschoft is da Meinung, doss des vogeänliche Reptü des *missing link* (= af Boarisch Zwischn- oda Vabindungsfiech) zwischn Dinosauria und Vogal woa.

De Fossilien vun Archäopteryx hot ma vua ollem in Siideitschlond gfundn, und oas davo liegt an Paläontologischn Museum in Minga. Da easchte Archäopteryx is im bairischen Stadtal Solnhofen gfunden worn.
Iberetsch

**Iberetsch** oder **Ibrétsch** (amtli: **Überetsch**) isch as Gepiat zwischn Méndlkåmm unt Mittrperg (Mitterberg, Kaiserberg). Zun Ibrétsch ghearn die Gemeintn Eppan unt Kåltrn mit insgesåmt uma 21 000 Einwohna in Joa 2011. Dr tiafschte Punkt ligg pan *Kåltrer Sea* mit 214m ibrn Mér.

## Wirtschaftd

Af groaße Flächn isch Weinpau unt Ópschtånpau (Épfl), dr Turismus spielt aa gånz a wichtige Róll. Die pekånnte *[[Sidtiroul|Sidtirólr]] Weinstråßn* geaht mittlt durchn Ibrétsch.

## Die Lait

Die zwoa Gemeintn håm schón seit ibr 90 Jåhr a gemeinsåms Nåchrichtnplattl: *Gemeindeblatt von Eppan und Kaltern*. An auffållete Ibrétschr Identität gips dechtrsch nét: die Kåltrer sein meischtns Kåltrer, wénns sie gfrågg wern, nét Ibrétschr, die Eppanr sein Eppanr. Ódr die Einwóhner wern aa nåch ihre Frakziónen pezeichnt: wer va St. Pauls in Eppan kimmp, isch a Paulsnr. Aa die Dialekte va poade Órte låssn sich untrscheidn. Die Einwóhnr va die poadn Órte håm pa die jeweils åndrn an Spitznåmen: die Kåltrer sein die *Herrgóttskindr* und die Eppanr sein die *Rattigschweaf* (Rettichschwänze).

Van Ibrésch péndlen ålle Tåg viel Lait af Poazn zu dr Årbet. Die weschtlichn Nåchprn va die Ibréschr sein die walschn Oanspergr.

## Psundrheitn

Af dr Grénz zwischn die zwoa Gemeintn, nó mehr af Eppanr Gepiat, sein die *Eisléchr* (Eppaner Eislöcher). Dés isch a pewåldete Zóne va kaum an Hektar, wó aus Léchr in Pódn Kåltluft ausr kimmp.

As gip an Pauschtiil (Baustil), der als *Überetscher Stil* pezeichnt wert. Man sicht’n pa die herrschåftlichn Pautn ausn 16. unt 17. Jåhrhundrt.

Die *Ibrétschr Hittn* (Überetscher Hütte) isch a Perggåschthaus af 1773m Heach a påår Kilometr sidlich van Méndlpåss in an schean Wåndrgepiat. Als Gåscht kimmp man lei zu Fuaß hin. Sie gheart zun Gemeindegepiat va Tramin, also nét zun Ibrètsch!

## Links in Nétz
* Zu dr Ibrétschr Hittn wåndrn
* Netzseitn vo Iberetsch
Miami

**Miami** is a Stod mid 482.255 Einwohna (Stand: 2007) am Miami River im Miami-Dade County im Stoot Florida in de USA und is aa da Sitz vo de County-Verwaltung.

Des Stodgebiet hat a Flächn vo 143,1&nbsp;km². A wenn de Stod selba ned bsundas groaß is, umfasst de Agglomeration "South Florida Metropolitan Area" an Haufn vo kloanaran Städtn und dia ned unerhebliche UMSA (Unincorporated Metropolitan Services Area) und hot insgsamt üwa 2,2 Milliona Einwohna. Da Nama "Miami" kummt vom indianischn Wort "Mayaimi" (groaßes Wassa). De Miami River liefat des Wassa in de Everglades und flieaßt vo dort in den Atlantik.


BrickellKey.jpg
Brickell Avenue 20100203.jpg
Miami Downtown Freedom Tower.jpg
Ocean Drive during Superbowl XLI.jpg

## Im Netz

* City of Miami, Florida - Offizielle Homepage (engl.)
Tramin

**Tramin** (hochdeitsch: **Tramin an der Weinstraße**, italienisch: *Termeno sulla strada del vino*) isch a Ort in Sidtirouler Unterlond, südlich fan Kolterer Sea, af der orthografisch rechtn Seit fa der Etsch. Es hot zwoa Fraktionen, Rungg und Sĕill, und zirka 3200 Einwohner (96,37 % Deitsche und 3,44 % Italiena).

Tramin isch bekonnt fir sein Wein, und bsunders firn Gewürztraminer, fa di Traminer „Gwirzr“ gnonnt, a Weisswein-Rebsorte, de weltweit ongebaut wead. Der bekonnte Traminer Egetmonn-Uumzug isch oaner fa die ältestn Foschingsbräuche in die Ålpn und findet olle ungrodn Joar in „Leschtn“ stott, in Tog vorn Oschamigga. Der Umzug zoag die Hochzeit fan Egetmonn-Hansl und seine historische Gefolgschoft, fa die Foßbinder iber Fischer, Waschweiber und Pfonnenflicker bis za di ormern und reichn Zigeiner. Wichtige Figurn sein a die Schworzn Mander, die Burgltreiber und die Wudelen.

Es Wohrzeichn fa Tramin isch der heachste gmauerte Kirchturm Tirols, 86 Meter hoach und weithin sichtbor, mit seiner groassn Glogg, der Annemarie, um de sich a poor Sagen rankn.

A wichtiger Einkommenszweig isch der Tourismus, größtntoals aussn deitschn Sprochraum. Hauptonziehungspunkt sein, nebn der Londschoft, der Kolterer Sea und es groaße Schwimmbod, ober a die wöchntlichn Weinfeste und es berühmte Herbstfest, wo Wein und Sidtiroler Spezialitätn verkostet weadn kennen.

## Städtepartnerschaftn

* Mindelheim is seid 1994 offizielle Partnerstadt vo Tramin. Zwischen da Stadtkapelln Mindelheim und da Bürgerkapelln Tramin gibt´s scho seid 1958 enge freindschaftliche Beziehunga.
* Rödermark, südlich vo Frankfurt am Main glegn, is seid 1978 Partnergmoa.
* Schwaz in Nordtirol is seid 1998 offizielle Partnerstadt vo Tramin.

## Galarie


Datei:Tramin Weinstrasse.jpg|Blick af Tramin - Südonsicht
Datei:Kirchturm2-tramin.jpg|Dr heachste gmauerte Kirchturm fa Tirol
Datei:Termeno, chiesa di san jacopo, combattimento di figure mostruose, fine XII secolo.jpg|Freskn ausn 12. Jahrhundert in dr Jakobi-Kirch - Bestiarien, holb Mensch, holb Viech.
Datei:Gewuerztraminertraubetramin.jpg|Gwirzr-Bergln in Tramin - in Hintergrund Sĕill


## Literatua

* Martin Schweiggl: *An der südlichen Weinstraße: Tramin, Kurtatsch, Margreid, Kurtinig. Land und Leute zwischen Kalterer See und Salurner Klause* (Südtiroler Gebietsführer 17), Bozen: Athesia 1978. ISBN 8870140555
* Roland Zwerger: *Tramin an der Weinstraße. Dorfführer und Weinbaugeschichte*, Auer: Arcadia 2001. ISBN 88-8300-014-5
* Ursula Düriegl: *Die Fabelwesen von St. Jakob in Kastelaz bei Tramin. Romanische Bilderwelt antiken und vorantiken Ursprungs*, Wien: Böhlau 2003. ISBN 3-205-77039-0

## Pelég



## Im Netz

* Turismusseitn fa Tramin
* Offizielle Homepage fa der Gemeinde Tramin
* Der Egetmonn-Umzug
Landkroas Bad Däiz-Woifradshausn

Da **Landkroas Bad Däiz-Woifradshausn** (amtli: **Landkreis Bad Tölz-Wolfratshausen**) liegt im Sidn vo Obabayern. D'Nochboan han im Noadn da Landkroas Minga, im Ostn da Landkroas Miaschboch und im Westn de Landkroas Gamisch-Patnkiacha, Weilheim-Schogau und Starnbeag. Im Sidn grenzt as Tiroi an den Landkroas.

## Geografischs

Da Landkroas gheat zur Region Obaland und werd duch de Flusstäia vo da Isar und da Loisach sowia vo vui Seen prägt. Er umfosst sowoi alpins ois a voralpins "Gelände". Da Schafreider im Karwendel is mit seine 2100 m da hechste Berg im Landkroas.

## Woppn

D' Offizieje Bschreibung vom 24. Feba 1974: *Des Woppn vabindt des Woppn vom friahan Landkroas ad Däiz midm Wolfratshausena Lewn.*

## Historischs

As Gebiet vom heitign Landkroas Däiz-Woifradshausn gheart zum historischn Bestondtoi vo Baiern. 1803 san im heitign Kroasgebiet de Landgerichtsbeziake Däiz und Woifradshausn buidt worn. Se hom ob 1808 zum Isarkroas (Hauptstod Minga), vo 1838 weg zu Obabayern gheat.

1862 is aus'm Landgerichtsbeziak Däiz as gleichnomige Beziaksomt earicht worn. Da Landgerichtsbeziak Woifradshausn is znächst am Beziaksomt Minga rechts da Isar, ob 1879/1880 am Beziaksomt Minga II zuateit worn. Letztas is 1902 aufglest worn. Donoch is as Beziaksomt Woifradshausn entstondn. De zwoa Bziaksämta Däiz und Woifradshausn han ob 1939 ois Landkroas bzeichnt worn.
Bei da Gebietsreform in Bayern 1972 is da Landkroas Däiz und da greßte Tei vo am Landkroas Woifradshausn zum neien Landkroas Däiz vaeinigt worn. A bor Gmoana vo am Landkroas Woifradshausn han on de Landkroas Minga, Starnbeag und Miaschboch ogliadad worn. Om 1. Mai 1973 hod da neie Landkroas Däiz sei heitige Bezeichnung *Landkroas Bad Däiz-Woifradshausn* griagt.

## Städt und Gmoana

(Eihwohnazoin vom 31. Dezember 2015)

## Wirtschafd

De Eihkummasteiakroft pro Eihwohna hod im Jor 2004 a Häch vo 329 Euro ghobt (Bundesdurchschnitt 216 Euro).
De Kafkroft je Eihwohna im Jor 2005 is 9761 Euro (Bundesdurchschnitt 8523) gwen.

## Im Netz
* No mea Infos zum Landkroas Bad Däiz-Woifradshausn
Washington, D.C.

**Washington, D.C.** is d Haptstod und da Regiarungssitz vo de Vaeinigte Stootn. De Okiazung D.C. steht fian Bundesdistrikt **District of Columbia**, den wos d Stod komplett ausfuid.

Da Distrikt is koa Bundesstoot und ghead a zu koam dazua, sondan is diaged am Kongress vo de Vaeinigte Stootn undasteid. D Stod hoaßt nochm George Washington, am Obabefejshoba vom Unabhängigkeitskriag genga Großbritannien und an easchtn Presidentn vo de Vaeinigte Stootn. Da District of Columbia is nochm Christoph Kolumbus, dem Seefahra gnennd, wo ois Entdecka vo Amerika guit.
Bäleiter

Da **Bäleiter** is da Mesner oda der, wo in da Kirch d Glogn
zum Bedn leit. Frira is de kloana Kinda Angst gmacht worn, wenns
recht frech wan oder ned ins Bett geh woitn. Do hods dann koasn:
Wennst ned ins Bett geehst, dann hoid di da Bäleiter.
D Kinda ham aber ned gwusst, wer da Bäleiter is und oiwei
a narische Angst voa eam ghabt.
Leitzach

Die **Leitzach** (Leizach) is a 33,5&nbsp;km langa Fluss.

Sie hod ihren Ursprung bei Bayrischzell, wo a bar Boch zsammfliassn und na die Leitzach bilden. Vo do aus laft die Leitzach in neadliche Richtung vo de Berg vom Mangfallgebirg weg, bis sie bei Feldkircha-Westaham in d'Mangfoi laft. Des Doi, des d'Leitzach geformd hod, hoasd Leitzachdoi.

## Nama
Da Nama Leizach gäd woi auf die Keitn zruck. 'leiz' hoasd im Keitischen so vui wia 'feucht', 'ach', 'ache' städ füa Fluss oda Boch. Da s an da Leitzach entlang vui Moore, Filzen und sumpfiges Gebiet gibt, is die Theorie rächt schlüssig.
Mo (Begriffsklearung)

**Mo** (westmiddlboarisch), **Mau** (ostmiddlboarisch), **Maun** (sidtiroularisch), **Mann** (deitsch) moand:

* a ausgwoxna Mensch mid de männlichn Gschlechtsoagane: Mo
* da Ehegatte oda Partna vo an Wei: *"Mei Mo…"*
* a gschlechtsreifs Viech mid de männlichn Gschlechtsoagane: Mandal
Socktiachl

A **Socktiachl** (**Toschntuach** oda aa: **Schneiztiachl**, dt.: **Taschentuch**) isch a Stickl Stoff oda Papier, wos man zun Oputzn, moascht vo dr Nosn vawenddd. Socktiachln gibs ols wiedavawendboare Stoffsocktiachln oda ols Papiersocktiachln. Als Socktiachl selbst isch ober moaschtns es Stoffsocktiachl gmoand.

Oft wead's Socktiachl mid Initialen von Verwender versehn. Die jingere Generation verwendet moaschtns koan Socktiachln mehr, weil des unkuul isch. Papiersocktiachl gibs in verschidene Gschmocksrichtungen z.&nbsp;B. mid Minzgruch oda mid Kinaöl dotiad.
Mavie Hörbiger

D**'Mavie Hörbiger** is a boarische Schauspuiarin (* 14. November 1979 z Minga). Se hod an deitschn und an östareichschn Pass und lebt in Wean. Seid 2006 spuid sie am Burgtheater. Ihr Mo und sie san dortn Ausaumblmitglieda.

D'Mavie Hörbiger is a de Enklin vom Paul Hörbiger und a Cousine vom Christian Tramitz. Sie hod dia Schui voarzaitig abbrochn und hod a Schauspuiausbuidung gmacht bai da Christa Willschrei z Minga.

## Laufboh

Sie is scho 1996 fuam Michael Gutmann sein TV-Film "Nua fua oine Nacht" voa da Kamara gstandn.

Sie hod an de Schauspuihaisa vo Hannova und Boachum (Rachel in "Sanft und groasahm", 2006; Jeannie in "Fettes Schwain", 2005; Titelrolle in "Lulu", 2004; Gilda in "Komödie der Verführung", 2002; Santuazza in "Froinde II", 2001) gspuid. Bai de Probm zu "Lulu" hod se si a Rippm brocha.
2006 hod ihr Oangaschmoang oam Theater Basel ogfonga, wos zeascht amoi fir zwoa Joar oglegt wor, mit iara Rolle ois "Roxane" in "Cyrano".

Fua den TV-Sender VIVA hod sie meamoals oaf da Berlinale aa Moderatioan gmacht und hod mehrere Höarbiacha glesn.

2004 hod d'Mavie Hörbiger bai der Woahl vo 100 Sexiest Women In The World vo de Mogazien FHM Plotz 3 hinta da Britney Spears und da Heidi Klum gschofft. Insgesamt hod sies in de Joar 2002, 2004, 2005 und 2006 uanta die TOP 100 gschafft.

2006 is sie in a Zuschauerwoi fua die ZDF-Sendung Unsere Besten auf Platz 47 vo de 50 besten deitschspochign Schauspuijae olla Zeiten gwählt worn und woa doamit d'Jingste, de woss in die Listn gschafft hod.

Im Dezember 2006 hod sie in Basel iarn Schaospuikollegn Michael Maertens gheirad, nachdem sie im sejm Joar iarm ehmoligm Freind Christopher Roth an Laufpass gebm hod.

## Filmografie

* 1996: Nur für eine Nacht
* 1998: Das merkwiadige Verhalten geschlechtsreifer Großstädter zur Paarungszeit, Regie: Marc Rothemund
* 1998: Solo für Klarinette
* 1999: Sinan Toprak - Der Unbestechliche
* 2000: LiebesLuder
* 2000: Fandango
* 2000: Fremde Verwandte
* 2001: Jeans
* 2001: Vera Brühne
* 2001: Vier Meerjungfrauen
* 2001: 100 Pro, von Simon Verhoeven
* 2001: Zsa Zsa
* 2002: Nogo
* 2002: Schweigen ist Gold
* 2002: Auf Herz und Nieren
* 2002: Tatort - Zartbitterschokolade, Regie: Erhard Riedlsperger
* 2002: Napoleon
* 2003: Feiertag
* 2003: The Poet
* 2003: Fremder Freund
* 2003: Shit Happens
* 2004: 7 Zwerge - Männer allein im Wald
* 2004: So fühlt sich Liebe an
* 2004: Der Ring der Nibelungen
* 2004: Giacomo Casanova
* 2005: Blackout Journey
* 2005: Die Ohrfeige
* 2005: Arme Millionäre
* 2006: Drei Schwestern made in Germany
* 2006: Esperanza
* 2006: Marmorera
* 2009: Krupp – Eine deutsche Familie (Fernsehserie; 3 Teile)
* 2010: What a Man, Regie: Matthias Schweighöfer

## Auszeichnungen
*Goldene Romy als „Beliebtester weiblicher Shootingstar 2001“

## Literatua
*Georg Markus: Die Hörbigers. Biografie oina Faomilie, Amalthea Verlag 2006. ISBN 3-850-02565-9

## Im Netz
*Mavie Hörbiger Foarum
*Mavie Hörbiger Foanpejgsch
Perchten

**Perchten** san Gstoitn ausm boarischn Brauchdum, wo vor oim im Dezemba und Jenna auftretn. Se keman imma aufd Nocht und mochan an rechtn Leam. Da Nam kimmt woarscheinle vu da Sagngstoit Perchta.

De Perchtn tretn oigmoa in zwoa Gruppm auf, de „guadnn“ *Scheenperchtn*, und de „beesn“ *Schiachperchtn*. Des Wichtigste Huifsmiddl vu de Perchtn is de Glockn, mit dea wo da Winta, genau gsogt de beesn Geista vum Winta - austriem wean soin.

## Oartn vo Perchtn

*Frau Bercht / Perchta, Bechtra, Sampa, Zamperin, Stampa (Niedaestarreich), Rauweib, Pudlfrau (Oststeiamoak, Burgenland), Lutzl (vu Lucia, Burgenland), Hexn (Innares Soizkammaguad), Bechtrababa, Baba („Hexnpercht“, Untakärntn, Slowenien)
*Berchtlmuada, Zampermuada, Pudelmuada* (woarscheinle de Percht sejm [[Steiermark|Oststeiermark]])
*Beaschtln, Peaschtln (Begleita vo da Peacht, Untainntoi)
*Berigln (Schiachperchtn vum Ausseealand)
*Gleckler (Lichtgstoitn bzw. Scheenperchtn vu [[Emsee]], [[Salzkammergut|Soizkammaguad]])
*Hanswuascht, Tamperer ([[Tirol|Tiroi]])
*[[Hobangoas]] (oigmoa vabroat)
*Hoizmandl, Moosmo/Aumo, und Wuazlmo (Woid und Erdgeista, ([[Oberbayern|Obabayern]], [[Salzburg|Soizburg]]))
*Scheller (oigmoa vabroat)
*Schnowepercht, aa Schnabepercht([[Pongau]]).
*Tresterer (Scheenpercht ausm [[Pinzgau]])
*Voglpercht (Ennstoi)

Denanebm gibts no vui meara lokale Formen, wo zan Tei nua ortstippisch san und moast an Bezug zum lokaln Sagn- und Legendnschotz hom.

== Literatua ==
* Marco Carniel, Michael Weller: *Perchtenzauber.* Bildband, Leykam 2009, ISBN 978-3-7011-7680-9
* Ernestine Hutter: *Volkskundliche Sammlungen, Salzburger Museum Carolino Augusteum*; 1986
* Felix Müller, Ulrich Müller: *Percht und Krampus, Kramperl und Schiach-Perchten.* In: Ulrich Müller, Werner Wunderlich (Hrsg.): *Mittelalter-Mythen 2. Dämonen-Monster-Fabelwesen.* St. Gallen 1999, S.&nbsp;449–460

== Medien ==
**Von einer, die auszog das Gruseln zu lernen.* Christine Untermoser (Red., Mod.), Elmar Weihsmann (Reg., Kam.), Stefan Peczelt (Ton, Schn.), Tigerline Filmproduktion, 2005 (Dokumentation iwa österreichisches Perchtnbrauchtum,.
**Tag der Teufel.'' Elmar Weihsmann, Stefan Peczelt (reg.), Christine Dune, Monica Baci, Alexander E. Fennon, Robert Cleaner, Josef Ess (Darst.), Studio Hoanzl, 2007 („Da easchte Perchten-Horror-Thriller“).

## Im Netz

* www.perchten.at Plottform zum gonzn Perchtnwesn

## Beleg
Carna

**Carna** is a kloans Nest in Irland in Conamara in Contae na Gaillimhe (englisch: County Galway) in Westn vo Irland direkt an Atlantik. Duat dahoam san stuckara 200 Laid. As bsundane an Carna is, dar ma do normal Irisch redt - ned Englisch. Wai Carna is in da *Gaeltacht*.

In Carna gidds zwoa Wiaddshaisa und a mittlgraouss, nobls Hotel. D "National University of Ireland, Galway", hot a Meeresbiologie-Station in Carna.
Simmaring

**Simmaring** (aumtlich: **Simmering**) is da XI. Gemeindebeziak (Hieb) vo Wean, da Hauptstod vu Östareich. Ea is 1892 aus de söbständign Gemeindn Simmaring und Kaisaebersdorf büd wuan, 1955 is dann no de Gmeinde Oiban dazua kumma. Simmaring grenzt an de Beziak Leopoidstod (Wean II), Laundstroßn (Wean III) und Favoritn (Wean X).

## Eadkunde

Da Beziak liegt aussahoib vom Giatl, dea wos an da Stö vom ehemolign Linawoi aug'legt is.

Simmaring liegt im Südosten vo Wean und is mit ana Flächn vo 23,27&nbsp;km² da ochtgreßte Weana Gmeindebeziak. Des san 5,6&nbsp;% vo da Flächn vo Wean.

### Bezirksteu

Simmaring is 1892 aus de drei ehemois söständigen Gemeindn Simmaring, Kaisaebersdorf und Oiban büdt woan, de wos no heit ois Weana Katastralgmeindn weidabestehn.

Da Beziaksteu Simmering umfosst große Teul vo de Wohn- und Betriebsbauflächn vom Beziak, unta aundan des Weana Gaswerk und es Weana Elektrizitätswerk. Südwestlich vom Beziaksteu Simmaring liegt Kaisaebasdorf, zu dem aa s Schloss Neugebäude und da Zentreufriedhof ghean. Oiban grenzt im Südosten aun an Donaukaneu. Zu dem Bezirksteu ghead da oide Ortskean, Nei-Oiban und da Oibana Hofn.

## Sehnswiadigkeitn

Do is amoi da *[[Zentralfriedhof|Zenträufriedhof]]*, wo zum Beispü de östareichischn Bundespresidentn begrom wern. Und daun gibz no de Gasometa, a so a Oat Shopping-City in de oitn Gasbehöta. Und es gibt no an bsundan Friedhof, nämli in *Friedhof vu de Naumenlosn*. Dort wern Leit begrom, wo ma kaan Namen waaas und nix. Oft san des in da Donau dasoffane, was dort augschwappt hat.

## Beleg


## Literatua

* Christine Klusacek, Kurt Stimmer: *Simmering. Von der Had zum Monte Laa*. Mohl, Wean 1997, ISBN 3-900272-55-7.
* Petra Leban: *Simmering: Wiens 11. Bezirk*. Sutton, Erfurt 2001. ISBN 3-89702-395-4.

## Im Netz

* 
* Simmering auf wien.at
* Simmering im Weblexikon vo da Weana Sozialdemokratie
* Simmering Online
Informatik

**Informatik** is de Wissenschoft vo da systematischn Verorbeitung vo Informationen, insbsundre da automatischn Verorbeitung mit Hilfe von Rechenonlogn oder Compiutern. Historisch hot se die Informatik als Wissenschoft aus da Mathematik entwickelt. Die Entwicklung von da easchtn Rechenonlog hot ihre Urspring in da Elektrotechnik und Nochrichtntechnik. Die Compiuter schtellen ober lei a Werkzeig und Medium fir die Informatik dor, um de theoretischn Konzepte praktisch umzusetzn.

## Literatua
* Heinz-Peter Gumm, Manfred Sommer: *Einfihrung in die Informatik.* 5. Auflage. Oldenbourg, München 2002, ISBN 3-486-25635-1
* Sascha Kersken: *Kompendium der Informationstechnik.* Galileo Press, Bonn 2003, ISBN 3-89842-355-7 (OpenBook-Version)
* Peter Rechenberg, Gustav Pomberger (Hrsg.): *Informatik-Handbuch*, 3. Auflage. Hanser 2002, ISBN 3-446-21842-4
* Uwe Schneider, Dieter Werner (Hrsg.): *Taschenbiachl der Informatik*, 5. Auflage. Fochbuachverlog Leipzig 2004, ISBN 3-446-22584-6
* Gesellschaft für Informatik: *[https://web.archive.org/web/20060924222901/http://www.gi-ev.de/fileadmin/redaktion/Download/gi-positionspapier-was-ist-informatik.pdf Wos isch Informatik? Positionspapier von dr Gsellschoft fir Informatik.]* (PDF) Juli 2005
Raidió na Gaeltachta

**Raidió na Gaeltachta** (RnaG) is a  Senda in Irland, aaf den wo blos *Gaeilge*, oiso Irisch, gredt wead, de keltische Schbroch vo Irland, owa koa Englisch ned. Irisch und Englisch hom praktisch nix mitananda z doa.

RnaG ghead zun effentle-rechtlichn Radio Telefís Éireann (RTÉ), des wos dazua no drai Radio-Programm aaf Englisch aussastroid. Aafgmacht homs RnaG in 2. Aprü 1972. Des woa da Ostasunntog. In Ambfang hot ma RnaG blos in da „Gaeltacht“ einakriagt, oiso in de bsundana Gaia in Westn vo da Insl, wo stuckara 80.000 Laid haid no Irisch rehn - und blos nehmbai Englisch.

Haidzadog kriagt ma RnaG in ganz Irland iwa Antenna eina. Erschtns, wai s iwaroi in Irland a bor hunadtausad Laid oda mera git, de wo adiam Irisch rehn, aa wenn s ned in da Gaeltacht dahoam san. Und zwoatns, wai ma se gsogt hot, dass a Radio-Senda aaf Irisch aa Laid, de wo normal Englisch rehn, drauf bringt, dass s Irisch eftas ohuacha. Irisch lernt ma ja in Irland zmindast amoi in da Schui, owa normai blos ois „de aigane Fremdschbroch“.

Raidió na Gaeltachta is dahoam in Casla in Conamara in Gaillimhe/Galway ganz waid drausd in Westn an Atlantik. Andane Redakziona san in Baile na nGall (Ciarraí/Kerry), Doirí Beaga (Dún na nGall/Donegal) und logisch in da Hauptschtod Baile Átha Cliath/Dublin. Es arwan stuckara 80 Laid vo Raidió na Gaeltachta.

Und aa in Internet ko ma Raidió na Gaeltachta 24 Schtund in Dog einakriang aaf http://www.rte.ie/rnag - rechts om auf "RnaG Beo" (RnaG in direkt).
Beziak

Da Begriff **Beziak** (kimmt van Middlhochdeitschn: *zirc* und aus'm Lateinischn: *circulus*) bezeichnd a obgrenzds Gebiet, an Landstrich, a Region.

## Stodbeziak

In Städt san Beziake Vawoitungseihheitn untahoib vo da Regiarung vo da Gsomtstod, de eatliche Oglengheitn regln, de Stodbeziake, z.&nbsp;B. de Berlina, Hambuaga, Weana, Parisa oda Londona Beziake. Soiche Stodbeziake hom a direkts gwejds Parlament und an eingna "Buagamoasta" (de Bezeichnunga und Kompetenzn san vo Stod za Stod untaschiedli).

De so gnenndn Stodbeziake kenna jedoch aa kloaraimige statistische Gebiete innahoib vo Städt sei, de nix mid da voagnenndn Sejbstvawoitungseihheit Stodbeziak z'toa hom, a Beispui dofia san de Stodbeziake vo Frankfuat am Moa. De innastädtischn Untateiunga mid (seah bscheidna) Sejbstvawoitung hoassn duat stott dessn Ortsbeziake.

## Regionoie, stootliche Vawoitungseihheitn

In da Schweiz is a Beziak a Gebietskeapaschoft ois Untagliedarung vo de Kantone, aa: Amtsbeziak oda Distrikt gnennd, schau aa: Beziake vo da Schweiz.

In Deitschland wead dea Begriff fia (in iahra raimlichn Ausdehnung jedoch vagleichboare) regionoie Vawoitungsebana vawendd.

In Östareich san de (politischn) Beziake Vawoitungseihheitn mid da jeweijing Beziakshaptstod zwischn Bundesland und Gmoa, ehnli de deitschn Landkroas, schau aa: Beziake vo Östareich. In Östareich gibd's aa no Grichtsbeziake, de wos an Bereich fia's Beziaksgricht gem.

## Weitane Bedeitunga

Vui Untanehmen, Partein, Gweakschoftn etc. nenna iahre regionoin Organisationseihheitn Beziake.

## Schau aa

* County
* Landkroas
* Provinz
Hou

### In Siidtiroul

**Hou** isch a Wort, des vorwenden de Psairor (Leit aus Passeier). Die Bedeitung isch wia "gell", und sein tuat des a Wort, mit den mon Sotzpausen ban Reden auffüllt. z. B. "Hosche gsechn, heint geats gian regnen, hou?"

Nochdem de Psairor es Gfühl hoben, aussorholb von Psaior fia ihre "hou"-Einlogen ausglocht zu wern, verwenden sie des auschliasslich unter sich. Deswegen konns passieren, dass a Psairor seine Sprechweise ändert, je nochdem ob er mit ondre Psairor redet oda mit ondre.

### In Bayern

In da Obapfoiz is da Zwiilaut **ou** bsunders heifig und z'Minga kimmt a praktisch nimma fia. Wei de "ou"-Laute z'Minga recht ungwenlich san und z. B. as Wort "wou", des  in da Obapfoiz dazua recht kuaz ausgsprocha wead, se a bisserl ohearn kon wia as Bejin von am Hund, mocha se de Stodara z'Minga diam a bisserl luschtig. Do gibts na fia de Obapfoiza aa scherzhafte Bezeichnunga wia zum Beispui **Hou Hou**.
Rom

**Rom** (italienisch: *Roma*), de greßte Stod vo Italien mit uma 2,9 Milliona Einwohna (2013) im Stodgebiet und uma 3,3 Milliona Einwohna ois Agglomeration, liegt in da Region Latium on de Ufer vom Fluss Tiber. Si guit als da aktivste Ballungsraum in ganz Eiropa.

De Metropole, de ma net zletzt wegn ihra Roin in da Antike ois Haptstod vom remischn Reich aa d'„ewige Stod“ hoaßt, is seit 1871 d'Haptstod vom im Risorgimento wiedavereinigtn Italien und Sitz vom Molteser-Ritterordn, dea a eigenständigs, aber a nichtstaatliches Voikarechtssubjekt is. Doriwa ausi iss Varwoitungssitz vo da Region Latium und vo da Provinz Rom. Innerhoib vo da Stod buit da unabhängige Stoot da Votikanstodt a Enklave. Da Vatikan is da Sitz vom Popst, des is da Bischof vo Rom und Oberhapt vo da römisch-katholischen Kirch. Somit ko Rom ois meafoche Hauptstod götn.

D'Oitstod vo Rom, da Petersdom und die Votikanstod san 1980 vo da UNESCO zum UNESCO-Wödeabe erkläeat woan. Außadem is Rom da Sitz vo de UN FAO, IFAD und WFP.

## Geografie

### Geografische Log

Rom ligt im Zentrum vom Land, am Tiber, net weit weg vom Tyrrhenischen Meer, durchschnittlich 37 Meta iwa'm Meeresspiegel. Östlich vo Rom san de Abruzzen, nordöstlich de Sabiner Berge und sidlich san de Albaner Berge.

Rom liegt in da Tiberebene. Im Stadttei Parioli nördli vom Monte Antenne mündt da Aniene inn Tiber. De geografischen Koordinatn san 41,53 Grad neadlicher Breite und 12,29 Grad östlicher Läng. De Gegend zwischn dem Mare Tirreno und dene Colli Albani hoaßt Campagna Romana oda kurz *Campagna*.

D'Provinz Rom grenzt im Noadn an d'Provinz Viterbo und d'Provinz Rieti, im Osten an d'Provinz L'Aquila in da Region Abruzzen, sowia im Süden an d'Provinz Frosinone und d'Provinz Latina.

### Stodgliederung

Rom gliedat si in 19 Munizipien und 155 Stodbereiche. De Munizipien san Stodbeziake, de zur leichtern Regierborkeit vo da Stod Onfang vo die 1990er Joa eigfiat woan is. Urspringle worns 20 *municipi*, ober as *Municipio XIV* is 1992 ausgemeindet woan und heute ois Stod Fiumicino bekonnt. De Stodbezirke san:

* *Area Nord-Est* (Bereich Nordosten): *Municipi I, III, V* und *XVII*
* *Area Nord-Ovest* (Nordwesten): *Municipi II, IV, XVI, XVIII, XIX* und *XX*
* *Area Sud-Est* (Südosten): *Municipi VI, VII, VIII, IX, X* und *XI*
* *Area Sud-Ovest* (Südwesten): *Municipi XII, XIII* und *XV*

## Universität in Rom

* Universität Niccolò Cusano

## Im Netz

* comune.roma.it – Offizielle Seite (italienisch)
* Romeguide (deutsch / italienisch / englisch)
* kirke.hu-berlin.de – Netzpublikationen zu weiterführenden Informationen

* Rome Reborn - Das antike Rom wiederauferstanden – Eine Videotour durch die antike Stadt im Jahr 320 n.u.Z.
*
Landkroas Pfahofa an da Uim

Da **Landkroas Pfahofa an da Uim** (amtli: **Landkreis Pfaffenhofen an der Ilm**) liegt im Noadn vo Obabayern. Gräßtnteils ghead da Landkroas Pfahofa zua Holledau. De Kroasstod und de grässte Stod is Pfahofa an da Uim.

## Städt und Gmoana

* Baar-Ebenhausn
* Bembo
* Ernsgaden
* Geisenfeld
* Geroisbeck
* Hettenshausn
* Hohenwart
* Ilmmünsta
* Jetzendorf
* Manching
* Minsminsta
* Pfahofa
* Reichertshausn
* Reichertshofa
* Rohrboch
* Scheyan
* Schweinkiacha
* Vohbuag an da Doana
* Wolnzach

## Im Netz
* Hoamseitn vum Landkroas
*
Gnack

Untam **Gnack** bzw. an **Nackn** (dt.: **Genick**, engl.: *neck*; middlhochboarisch *nack*) vaschtäht ma ba Menschn oda Viech de Glenk im oban Tei vo da Hoiswiabesein. As Gnack mocht an Schädl so bewegli. Lebewesn mid an Gnack ham an broadan Blickwinke, kinan se leichta umschaugn und so de Umgebung bessa beobochtn.

Wei s Gnack moast filigrana afbaut is wia da Rest vom Keapa und an Haffa Neavn do duachgengan, is a recht empfindle. Wann ma se as Gnack bricht, ko s sei, daß de Nervnbohna kaputt genga und s Hian en Keapa neamma steian ko. Dann is der Keapa ab da Bruchstej obwärts glähmt (Queaschniddslähmung). Wei des beim Gnack natürli da ganze Restkeapa is, is des aa a beliabte Steji zum Umbringa vo Viecha. Zum Beischpui erleng Tiga eahna Beite aa so, dass eana ins Gnack hupfa unds duachbeissn.

Bei manche Viecha ko ma as Gnack fast net dakenna, wia beim Fiisch. Drotzdem nennt ma de Steji wo da Kopf aufheaht dann a Gnack.
Bei am Menschn wo da Schädl fost ohne Iwagang in de Schuitan vaschwindt hoasst ma des *"ea hot a Stiergnack"*. As längste Gnack hod de Giraffn, de hod owa a ned mehra ois wia siem Wiawen, nua sans lenga. 

## Spruch

*Oam as Gnack umdraan*, hoasst, jemandn umbringa, jemandn dawiagn.

## Woatbuidung

### Gnackwatschn

A Gnackwatschn hoasst ma an Schlog mid da flochn Hand afs Gnack. Des is ned ungfahrli.

Wauns an im Lem amoi a wengal einischeisst, oft sogt ma aa, des woa a ordentliche Gnackwatschn.

### Gnackbaam

Da Gnackbaam is da Boikn, dea wo dena Rinviechan friaa im Stoi ibas Gnack glegt worn is, damid sa si ned losreissn ham kina.

### Gnackl

As Gnackl is da Ruckn vo da Sensn.

### Gnackwuascht

Hod nix midn Keapatei z doa, des is wos z essn. Des Wuat kimmt vo „Knack-“. Waunn ma oba spaßhoiba in Wean von aan (weana) Vakaifa a „Genickwuascht“ valaungt, griag ma iwlichaweis trotzdem des richtige, wei des Woatspui kennt a jeda.
Passer

Die **Passer** isch a Boch, der entspring in Hinterpasseier ban Schworzsea (a Kummersea ghoassen) in dor Nächn von Timmelsjoch, fliasst durchs gesomte Passeier und mündet bei Meran in der Etsch.

In dor Geschichte hot die Passer eftor es Burggrofenomt überschwemmt und olle Bruggn in Meran mitgrissen, aussor in stoanornen Steg, dor sell hot jedes mol gheb.
Manndal

A **Manndal** is in jeglicha Vabindung desjenige Trumm, des ebbs neisteckt oda des neigsteckt wead. Meist hot as Manndal an Zapfn, a Gwindt, des aussn liegt oda erinnat in irgendoana Weis an an Zipfe von am Mo. Zu dera Vabindung gheat imma as Gengstück dazua, as Weiwal.

As Manndal beim Menschn is in na Vabindung von am Wei und am Mo da Mo, bei na gleichgschlechtlichn Vabindung zwischn zwao Menna nimmt im Reglfoi oiwei oana de Roiin vom Manndal o und wead dann a vo seim Partna "Mei Mo" gnennt. As Manndal beim Menschn is genetisch gseng der Mensch der a X- und a Y-Chromosom im Earbguat hot.

Bei de Viecha is dea Partna as Manndal (soboids übahaupt den Untaschied gibt) dea sei Foatpflanzungsweakzeig in des andane einesteckt um sein Sama zum übatrong - oda nacha genaralisiert deajenige Teil, dea an Sama obgibt. Bei de Viecha ko des öfta a sei, daß Zwitta gibt, de ois zwoa drin hom und sich mit se sejm fortpflanzn kenna, drum is des manchmoi a weng schieriga z'ausanandahoitn.

Bei technische Vabindungen is as Manndal des, wos vom Gengstück aufgnomma wead. Beispui san do de elektrischen Stecka mit enane Gengstück (de korrektaweis eigantle Buchsn hoassn). Genauso iss aa bei da Schraum (s Gengstück dazua hoasst Muada).

Bei de Gwachs gibts a Manndal, blos do iss net do üblich daß ma vo am Manndal redt, weil do des Zwittatum no haifiga is. A do wieda des Prinzip: Dea wos an Poiin obgibt, is as Manndal. As bassade Gengstück zum Manndal hoast ma Weiwal.
Listn vo boarische Kultschauspieler

* Heide Ackermann
* Gerd Anthoff
* Werner Asam
* Willy Astor
* Monika Baumgartner
* Gustl Bayrhammer           
* Toni Berger
* Christa Berndl
* Egon Biscian
* Christiane Blumhoff
* Marianne Brand
* Beppo Brem
* Hans Brenner
* Maximilian Brückner
* Rolf Castell
* Hans Clarin
* Ernst Cohen
* Katharina de Bruyn 
* Ruth Drexel
* Alexander Duda
* Georg Einerdinger
* Gundie Ellert
* Anton Feichtner
* Wolfgang Fierek
* Helmut Fischer
* Ottfried Fischer
* Wolfgang Fischer
* Gerd Fitz
* Hans Fitz
* Lisa Fitz
* Michael Fitz
* Veronika Fitz
* Walter Fitz
* Mona Freiberg
* Enzi Fuchs
* Andreas Giebel
* Therese Giehse
* Robert Giggenbach
* Alexander Golling
* Maxl Graf
* Max Griesser
* Erich Hallhuber
* Günter Maria Halmer
* Ernst Hannawald
* Joseph Hannesschläger
* Willy Harlander
* Bernd Helfrich
* Jörg Hube
* Ruth Kappelsberger
* Florian Karlheim
* Liesl Karlstadt
* Amsi Kern
* Hans Kraus
* Max Krückl
* Michl Lang
* Kathi Leitner
* Christian Lerch                 
* Michael Lerchenberg
* Marianne Lindner
* Gerhard Lippert
* Margot Mahler               
* Georg Maier
* Michaela May
* Thekla Mayhoff
* Hanns Meilhamer
* Christine Neubauer
* Ilse Neubauer
* Karl Obermayr
* Gerhard Polt
* Siegfried Rauch 
* Betina Redlich
* Werner Rom
* Sepp Schauer                 
* Ludwig Schmid-Wildy
* Gisela Schneeberger
* Hans Schuler
* Willy Schultes
* Walter Sedlmayr
* Fred Sillkrauth
* Maria Singer
* Erni Singerl
* Hans Stadlbauer
* Maria Stadler
* Hans Stadtmüller
* Werner Stocker
* Joe Stoeckl                 
* Franziska Stömmer
* Fritz Straßner
* Udo Thomer
* Karl Valentin
* Frithjof Vierock
* Udo Wachtveitl
* Weiß Ferdl
* Fritz Wepper
* Elmar Wepper            
* Ludwig Wühr
* Werner Zeussel
Listn vo Boarische Kultserien

* Monaco Franze (1983)

* Irgendwie und Sowieso (1986)
* Zur Freiheit
* München 7 (2003/2005)
* Kir Royal
* Cafe Meineid (1990 - 2003)
* Da Bulle vo Däiz
* Königlich bayerisches Amtsgericht
* Josef Filser
* Franz Xafer Brunnmayr
* Polizeiinspektion 1
* Münchner Geschichten
* Weißblaue Geschichten
* Isar 12
* Franz Josef Wanninger
* Hausmeisterin
* Familie Meier
* Peter und Paul
* Milionenbauer
* Löwengrube
Innviadl

Es **Innviadl** (aumtlich: **Innkreis**), is as noadwesdliche va dee via Viadl va Obaöstareich. Es is a fruchtboare, dichdbsidlde Beagallonschofd vom Oipnvoaland und ligd zwischn da Soizach, am Inn, da Doana und am Hausruck.

As Innviadl sedsd si aus drei Bezirk zam:

* Bezirk Braunau am Inn
* Bezirk Ried im Innkroas
* Scharing

De Flech vom Innviadl is 2250&nbsp;km2. 
S lem doadn an dee 218.000 Leid.

## De Gschichd vom Innviadl

 
As Innviadl hod seidm 6.Joahundad zum *Mattiggau* im boarischn Stammesherzogtum, mit de Herzogshef Ranshofa und Mattighofa, ghead. Schbäda woa s a Deil vom Rentamt Buaghausn mit de Grichda Wuidshuad (mim Bezirkgrichd Mattighofa zsammglegd), Braunau, Mauakircha, Friedbuag, Scheading und Riad im Innkreis.

Bis 1779 woa de Gengd vom schbädan Innviadl ois *Innbaiern* a Deil va Bayern. Mid da Ratifizierung vom Frieden va Teschen, dea am Bayerischen Erbfolgekrieg (1777-1779) a End gsedsd hod, is as Innviadl 1778 z'Owaäsdareich kema. Va do a is da Nam *Innviadl* zua Agleichung an dee andan owaäsdareichischn *Viadl* heagnumma woan. Den Griah hod da Deod vom boarischn Kuafiasdn Maximilian III. Joseph, dea wos koa Kinda ned ghod hod, ausglesd (1745 -1777). Duach dees, daas a gschdoam is, is des ganze boarische Heazogsgschlechd va de Wittlsbacha ausgschdoam gwen. A Boa va dee middleirobäischn Mechd homd an Aschbruch af Deile vom Eab, drundda aa Äsdareich aufs Heazogdum Niedabayern, eahom.

Wia de Napoleonischen Kriege woan, is as Innviadl no amoi va 1809 bis 1814 zu Bayern kema. Beim Wiener Kongress (1814/1815) iss endgüldig Estreich iwagem woan. Dee Archidektua in de Städd (bunt ogmoide Hausfassadn) und da wesdmiddlboarische Dialegt darinnand heid nu an d boarische Vagangaheid.

## Sproch

Doduach, dass es Innviadl so laung bei Bayern gwen is, kennt ma des ada sprocha ah. Durch des dasse es Östareichische (Ostmiddlboarisch) und es bayrische (Westmiddlboarisch) gmischt hod, untascheize es Innviadlarische heid nu vo de aunan östareichischn Dialekt. Nochdem es Innviadl zu Östareich kema is, haums vo Wean glei Lehra gschickt, owa vor oim im Westn von Innviadl (um Braunau) han d'Bajuwarn untasich bliem und do hodse es Boarische guad dahoin.

## Persenlichkeiten

Richard Billinger, Adolf Hitler, Franz Jägeaschtätter, Ernst Kaltenbrunner, Alfred Kubin, Rudi und Willi Schneider, Franz Stelzhamer, Friedrich Ch. Zauner, Dr. Josef Weinlechner

## Galerie

## Literatua

'Gewonnen hat unseroans!'' Der Bairische Volksaufstand 1705/1706 im Spanischen Erbfolgekrieg. Vom Innviertel nach Tölz, zur Sendlinger Mordweihnacht und zur Schlacht bei Aidenbach, (2005) ISBN 3-902121-68-8

## Im Netz

* http://www.innviertel.at
* Übersichtskarte Viertelgrenzen (PDF) auf DORIS
Obafrankn

**Obafrankn** (amtle: **Oberfranken**) is sowoih a Regiarungsbeziak ois aa a Beziak vo Bayern, mid ana Fläch vo 7.231,41 km². In Obafrankn wohna 1.062.398 Leit (Stond: 31. Dezemba 2016). Da Regiarungssiez is Bareid.

In Obafrankn wead fost iwaroi fränkisch gredd. De oanzigsde Ausnohm is da sid-estliche Tei (Fichtlgebiag). Do wead Noadboarisch gredd.

## Gliedarung

Da Regiarungsbeziak Obafrankn umfossd via kroasfreie Städt und nein Landkroas.

### Kroasfreie Städt

# Bamberg
# Bareid
# Coburg
# Hof

### Landkroas

# Landkroas Bamberg
# Landkroas Bareid
# Landkroas Coburg
# Landkroas Forchheim
# Landkroas Hof
# Landkroas Kronach
# Landkroas Kulmbach
# Landkroas Lichtenfels
# Landkroas Wunsiedl im Fichtlgebiag

### Gressde Städt

## Beziaksdog

### Zammsetzung

¹ 1954 und 1958 GB/BHE

#### Beziaksdogpresidentn

* 1954–1962 Hans Rollwagen (SPD) 
* 1962–1982 Anton Hergenröder (CSU)
* 1982–2003 Edgar Sitzmann (CSU) 
* seit 2003 Günther Denzler (CSU)

## Literatua

* Ralf Nestmeyer: Franken. Ein Reisehandbuch. Michael-Müller-Verlag, Erlanga, 4. Aflog 2007, ISBN 978-3-89953-278-4.
* Georg Krauß: *Die Oberfränkische Geschichte*. Hof 1982
* Enrico Santifaller: *Aktuelle Architektur in Oberfranken*. Amberg 2008, ISBN 978-3-936721-33-1

## Im Netz
* 
* Oberfranken - Ein Regierungsbezirk stellt sich vor + Karte
* Standortmarketing für Oberfranken mit vielen Informationen zum Standort
Middlfrankn

**Middlfrankn** (amtli: **Mittelfranken**) is oana vo de siem Regiarungsbeziak und aa Beziak vo Bayern, knop 7245 Quadratkilometa grouß, und do wohnan uma 1,7 Milliona Leit.

Ois Tei vo da Region Frankn liegt Middlfrankn net im boarischn Sprochraum, sundan in dera Gengad wead fränkisch gredt.

Regiarungssitz is Ansbach, owa gräeßde Stod is Niamberg

## Im Netz

* Regiarung vo Middlfrankn
Untafrankn

**Untafrankn**, oft aa **Mainfrankn** ghoassn (amtli: **Unterfranken**) is oana vo de siem Regierungsbeziak und aa Beziak vo Bayern. Ea is 8530,99 Quadratkilometa groß, und es wohna do 1.306.048 Leit (2015). Da Regiarungssitz is Wiazburg.

Ois a Tei vo da Region Frankn liegd Untafrankn ned im boarischn Sprochraum, sundan in dera Gengad wead frängisch gredd. Es is da oanzige Regiarungsbeziak vo Bayern, wo iwahapts koa boarisch gredd wead.

## Gliedarung
Da Regiarungsbeziak Untafrankn umfossd drei kroasfreie Städt und nein Landkroas.

### Kroasfreie Städt
# Aschaffenburg
# Schweinfurt
# Wiazburg

### Landkroas
# Landkroas Aschaffenburg
# Landkroas Bad Kissingen
# Landkroas Haßberge
# Landkroas Kitzingen
# Landkroas Moa-Spessart
# Landkroas Miltenberg
# Landkroas Rhön-Grabfeld
# Landkroas Schweinfurt
# Landkroas Wiazbuag

## Im Netz

* https://www.regierung.unterfranken.bayern.de
* https://web.archive.org/web/20190508173230/https://www.regierung.unterfranken.bayern.de/aufgaben/uiz/01329/index.html
* https://web.archive.org/web/20190816054840/http://umweltbildung-unterfranken.de/
Schwobm (Bayern)

**Schwobm** (amtle: **Schwaben (Bayern)**) aa: **Boarisch Schwobm** oda **Bayerisch-Schwaben**, is oana vo de siem Regierungsbezirk vo Bayern. Schwobm hod 9.992 Quadratkilometa, es wohnan eppa 1,79 Milliona Leid do, und de Haptstod is Augschburg.

Schwobm is da oanzige Tei vom ehemolign Herzogtum Schwobm, wo no an Nama trogt. De ondan Tei ghean vor oim za Bodn-Wiattmbeag, Östareich und de Schweiz. Wei dees oft za Vawexlunga fiaht, is de Bezeichnung *Boarisch-Schwobm* (Bayerisch-Schwaben) vabroadd.

## Gliedarung

D Bezirke ham z Bayern Sejbstvawoitungskeapaschaftn, zu dene wo se mehrane Kroas zamgschlossa hamd. De Kroas vo oam Bezirk gheand oiwei za oam Regierungsbezirk, vom Zuständigkeitsgebiet vo da Bezirksregierung ois staatliche Mittlbeherde. Andas ois wia bei de Landratsämta, de wos gleizeiti staatliche und aa kommunale Beherde hand („Januskepfigkeit“), gibts dafia in Bayern mid de *Beziaksvawoidunga* und de *Regierungen* trennte Beherden.

Da Regierungsbeziak Schwom hod via kroasfreie Städt und zea Landkroas:

### Kroasfreie Städt

* Augschburg
* Z'Beira (Kaufbeuren)
* Z'Kempta (Allgai) (Kempten(Allgäu))
* Memminga

### Landkroas

### Kroasfreie Städt voa da Kroasrefoam

* Augschburg
* Dillingen an der Donau (heit „Große Kroasstod“ im Landkroas Dillingen an da Donau)
* Günzburg (heit „Große Kroasstod“ im Landkroas Günzburg)
* Z'Beira
* Z'Kempta
* Lindau (heit „Große Kroasstod“ im Landkroas Lindau)
* Memminga
* Neiburg an da Donau (heit „Große Kroasstod“ im Landkroas Neiburg-Schroomhausn)
* Nei-Uim (heit „Große Kroasstod“ im Landkroas Nei-Ulm)
* Nearle (Nördlingen, heit „Große Kroasstod“ im Landkroas Donau-Rias)

### Landkroas voa da Kroasrefoam

## Literatua

* Walter Heubach: *Schwaben [[1987]]. Ein Regierungsbezirk stellt sich vor*. Globel-Verlag, Möglingen 1987.
* *Schwaben*. Textheft zur Wandzeitung „Gesellschaft und Staat“, Minga 1994.
* Dietrich Bessler: *Der Bezirk - Partner seiner Bürger*. In: *Bayerisch Schwaben*. Stadler-Verlag, Konstanz 1996, S.265-275.
* Pankraz Fried: *Bayerisch Schwaben. Grundzüge der geschichtlichen Entwicklung*. Minga 1994.
* Bernhard Hagel u. a.: *Geschichte des Bezirkstags Schwaben*. Bände I - V, Augsburg 1978 bis 1987.
* Johann M. Hübler: *Bayerisch-Schwaben und Neuburg und seine Nachbargebiete. Eine Landes- und Volkskunde*. Hobbing & Büchle, Stuttgart 1901 (Digitalisat).
* Stefan Heinze: *Die Region Bayerisch Schwaben. Studien zum schwäbischen Regionalismus im 19. und 20.&nbsp;Jh.*. Augsburg 1995.
* Georg Simnacher: *Schwaben und Europa*. In: *Bayerisch Schwaben*. Konstanz 1996, S.101-110.
* Georg Simnacher: *150 Jahre bayerische Bezirke - ein Jubiläum am Beginn der vollen Selbstverwaltung*. In: *Schwaben - Tradition und Fortschritt*. Konrad Verlag, Weißenhorn 1997, S.1-10. 
* Georg Simnacher: *Universität Augsburg und Bezirk Schwaben*. In: *Schwaben - Tradition und Fortschritt*. Konrad Verlag, Weißenhorn 1997, S.11-16.

## Im Netz

* Regiarung vo Schwom
* Bayerisch Schwom - (Tourismusverband Allgäu / Bayerisch-Schwaben e.V)
* Bayerisch-Schwaben-Blickpunkte 
* Buida vum Regiarungssitz mit Fronhof - (Augsburg-Wiki)
Ludwig I. (Bayern)

Da **Ludwig I.**, Kini vo Bayern  (* 25. August 1786 z Strassburg; † 29. Feba 1868 z Nizza) wor a Fiascht ausm Gschlecht vo de Wittelsbacha. Ea is seim Voddan Max I. noch dem seim Doud 1825 afn Thron gfoigt und hod im Revolutionsjoar 1848 zugunstn vo seim Suhn Maxi II. obdankt.

Da Ludwig hod vui fias kuiturelle Lem im Kinereich Bayern do, bsundas z Minga. Des segst an da Ludwigstroß mit *Siegestor* und Fejdheanhoin, genau so wia am Kiniplatz und da Scheenheidngalerie im Schloss Nymphenburg. Aba ohne an Ludwig I. gabs aa koa Bavaria z Minga und a koa Wiesn. Eascht seit da Houzat vom Ludwig I. und da Therese vo Hildburghausen, am 17. Oktoba 1810, gibts as Oktoberfest (des easchte hod zua Houzatfeia gheat). Weil a so vui ibaghobt hod fia Griachaland, is nacha sei zwoata Bua, da Otto I., Kine vo Griachaland worn (desweng hom de Griacha a weißblaue Fahna). Er sejm hod 1848 abdanka miassn, weng oana Affär mit da Dänzarin Lola Montez. Er hod in Thron seim easchtn Suhn Max II. ibagem. A weitara Bua vo eahm wor da spadare Prinzregent Luitpold, da Stammvoda vo de heitign Wittelsbacha.

## Im Netz

* 
* Ludwig I. – Künstler, Charmeur und Monarch, Artikl bei Monumente Online
*